प. बंगाल में जवान ने अपने 3 घरवालों की जान ली  
पीयूष साहा नाम के इस जवान के घरवाले उससे मिलने बैरकपुर के पुलिस ट्रेनिंग कॉलेज आए थे, तभी जवान ने सर्विस रिवॉल्वर से फायरिंग शुरू कर दी।
पश्चिम बंगाल के बैरकपुर जिले में आठवीं बटालियन के एक जवान ने अपने तीन घर वालों की गोली मारकर हत्या कर दी। रविवार सुबह करीब नौ बजे पीयूष साहा नाम के इस जवान के घरवाले उससे मिलने बैरकपुर के पुलिस ट्रेनिंग कॉलेज आए थे,, तभी जवान ने अपने सर्विस रिवॉल्वर से फायरिंग शुरू कर दी।  नौ राउंड की फायरिंग में जवान के तीनों घर वालों की मौत हो गई। इन तीनों के नाम शोरबानी पाल, मानवेन्द्र पाल और रोहिणी रॉय हैं।  जवान ने अपने घरवालों की हत्या क्यों की, इसकी वजह का अभी तक पता नहीं चल पाया है। घटना के बाद स्थानीय लोगों ने पुलिस स्टेशन में जमकर हंगामा किया।